
A csőpostarendszer -mint speciális Last-Mile Delivery eszköz-, működésének és fejlesztésének vizsgálata egy magyarországi egészségügyi intézményben

Kulcsszavak: Last-Mile Delivery; Csőpostarendszer; Logisztika
A COVID-19 járvány jelentősen felgyorsította az online vásárlások és az e-kereskedelem fejlődését, ami a házhozszállítás növekvő jelentőségét eredményezte. A vásárlók elvárják a gyors, pontos és olcsó kézbesítést, miközben a logisztikai szolgáltatóknak folyamatosan alkalmazkodniuk kell az igényekhez. A Last-Mile Delivery, amely a szállítási folyamat utolsó szakaszát jelenti, kulcsfontosságú a hatékonyság és gyorsaság szempontjából, azonban városi és vidéki környezetben egyaránt kihívásokkal jár. Megoldási lehetőség a csőposta rendszer kiépítése és használata, ami egy jó eszköz lehet egy meghatározott területen belül egy meghatározott célra, melyet néhány országban már alkalmaznak is. A dolgozat bemutatja a csőposta rendszerek alkalmazhatóságát a megnövekedett Last-Mile Delivery igények kezelésére, elméleti és gyakorlati szinten egyaránt. A kutatás keretében egy magyarországi egészségügyi intézmény csőposta rendszerét vizsgáltam, kérdőíves felmérés alapján. A kapott eredmények rámutatnak arra, hogy egy csőposta rendszer működtetésével kapcsolatosan milyen elvárások és milyen fejlesztési igények merülhetnek fel. A kérdőív elemzés alapján bemutatásra kerülnek a magyarországi egészségügyi rendszer csőposta hálózatában történő fejlesztési lehetőségek mellett olyan egyéb fejlesztési potenciálok, amik a csőposta rendszer más területen történő használata esetén is figyelembe vehetőek és alkalmazhatóak.



